Bændasamtökin og Eldvarnabandalagið hafa gert með sér samkomulag um aðgerðir til að auka eldvarnir í landbúnaði og á heimilum í dreifbýli. Það getur tekið slökkvilið allt að klukkutíma að komast að bæjum í Árnessýslu.
Bændasamtök Íslands og Eldvarnarbandalagið, samstarfsvettvangur um auknar eldvarnir. hafa sett af stað átak til að hvetja bændur og aðra íbúa í dreifbýli til að huga að eldvörnum. Vigdís Häsler, framkvæmdastjóri Bændasamtaka Íslands, segir mikilvægt að skerpa á atriðum vegna vaxandi hættu á gróðureldum.
Samstarfið nær til eldvarna á heimilum, í úti og gripahúsum og öllum mannvirkjum tengt búrekstri og snýr einnig að vörnum gegn gróðureldum.
-Hvers vegna eruð þið að fara í þetta núna?-
Við búum núna í landi þar sem á síðustu á rum hefur verið umtalsverð hætta á gróðureldum og hún aukist talsvert og það má rekja meðal annars til vaxandi gróðursældar og breytinga í veðurfari og því þarf að tala um þetta aftur og ítreka oftar.
Í umdæmi brunavarna Árnessýslu eru margir sumarbústaðir og það getur tekið góðan tíma að komast á staðinn, því er gott að vera vel búinn. Pétur Pétursson, slökkviliðsstjóri í Árnessýlu var gestur í Morgunútvarpinu á Rás 2 í morgun þar sem hann ræddi mikilvægi þess að gæta að brunavörnum í dreifbýli.
Við getum verið að horfa á það sem er í dreifbýli utan þéttbýliskjarna þetta getur verið allt frá 15 mínútum og upp í klukkutíma sem það getur tekið að koma björgun á staðinn ef að það kviknar í. Það eru nú allir sem hafa horft á eld einhvern tíma vita það að á þeim tíma er ansi mikið búið að gerast í eldinum
Bændasamtökin og Eldvarnabandalagið hvetja bændur og íbúa í dreifbýli til að huga að eldvörnum. Framkvæmdastjóri Bændasamtaka Íslands segir vaxandi hættu á gróðureldum kalla á hnykkt sé á brunavörnum. 